cyanic-selkie/wikianc huggingface dataset:
বহির্জাগতিক ভাষা
thumb|[[ক্লিঙন ভাষা|ক্লিঙন বর্ণমালা, স্টার ট্রেক টিভি ধারাবাহিক থেকে।]] thumb|[[স্টারগেট এসজি১ টিভি সিরিজের "গোয়া'উলড" বর্ণমালাগুলোর একটি।]] বহির্জাগতিক ভাষা বলতে সেই সব কাল্পনিক ভাষাকে বোঝানো হয় যেগুলি কোনও বহির্জাগতিক জীব তার কথ্য ভাষা রূপে ব্যবহার করে থাকে। এই ধরনের কাল্পনিক ভাষার অধ্যয়নকে বহির্জাগতিক ভাষাবিজ্ঞান ( xenolinguistics বা exolinguistics) নামকরণ করেছেন এবং বিজ্ঞান কল্পকাহিনীর ব্যবহারের মধ্য দিয়ে এটি এর রাস্তা খুঁজে পেয়েছে।
১৯৮৬ সালে ইংরেজি জিনোলিংগোইস্টিকস নামটি প্রথম ব্যবহার করেছিলেন শিলা ফিঞ্চ তার একটি বিজ্ঞান কল্পকাহিনী ট্রায়াড উপন্যাসে।
প্রজন্মের বিজ্ঞান কল্পকাহিনীর লেখকরা বহির্জাগতিক ভাষা নিয়ে অনেক সমস্যার সম্মুখীন হয়েছেন। কেউ কেউ তাঁদের কল্পকাহিনীর চরিত্রের জন্য কৃত্রিম ভাষা তৈরি করেছেন, আবার অন্যান্যারা এই সমস্যাটি সমাধান করেছেন এক ধরনের বিশেষ সার্বজনীন অনুবাদকের সাহায্যে অথবা অন্যান্য কল্পনাপ্রসূত প্রযুক্তি মাধ্যমে।
শামসুর রাহমান (দ্ব্যর্থতা নিরসন)
শামসুর রাহমান বলতে বোঝাতে পারে:
থানাপাড়া বধ্যভূমি
থানাপাড়া রাজশাহীর চারঘাট উপজেলার পদ্মাপাড়ে অবস্থিত। ১৩ এপ্রিল, ১৯৭১ তারিখে শহীদপাড়া বধ্যভূমিতে পাকিস্তানি সেনাবাহিনীর আক্রমণে নিহত হন প্রায় ৪০০ বাঙালি।
এ হত্যাযজ্ঞে গুলিবিদ্ধ হয়েও প্রাণে বেঁচে যান আবদুর রউফ।
১৫ ডিসেম্বর, ২০০৯ তারিখে দৈনিক প্রথম আলোয় প্রকাশিত "বধ্যভূমি থেকে ফেরা তাঁরা চারজন" রিপোর্টে বলা হয়,
"সেদিনের ঘটনার বর্ণনা দিতে গিয়ে তিনি (আবদুর রউফ) বলেন, ‘হানাদারদের হত্যাযজ্ঞ থেকে প্রাণে বাঁচতে এলাকার সহস্রাধিক নারী-পুরুষ ঘর থেকে বেরিয়ে পদ্মাপাড়ে জমায়েত হয়। এমন সময় খবর পেয়ে পাকিস্তানি সেনারা এসে সবার হাত বেঁধে লাইনে দাঁড় করায়। একপর্যায়ে হানাদারেরা এলোপাতাড়ি গুলিবর্ষণ শুরু করলে কিছুক্ষণের মধ্যে সবাই মারা যায়। পাকিস্তানি সেনারা শেষ গুলিটি করে আমাকে। গুলিটি আমার ডান হাতের বাহু ও কাঁধে লাগে। গুলি খেয়ে লাশের স্তূপের মধ্যে পড়ে যাই। পরে পাকিস্তানি সেনারা লাশগুলো জ্বালানোর কথা বলে পেট্রল আনতে যায়। এই ফাঁকে আমি ওঠে দৌড়ে নদীতে ঝাঁপ দিই। নদী থেকে পেট্রল ঢেলে আগুন দিয়ে লাশগুলো জ্বালিয়ে দিতে দেখি।"
ব্যাসিল উইলিয়ামস
আলভাডন ব্যাসিল উইলিয়ামস (Basil Williams; জন্ম: ২১ নভেম্বর, ১৯৪৯ - মৃত্যু: ২৫ অক্টোবর, ২০১৫) জ্যামাইকার সেন্ট ক্যাথেরিনের কেমানাস এস্টেট এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ১৯৭৮ থেকে ১৯৭৯ মেয়াদে ওয়েস্ট ইন্ডিজের পক্ষে খেলেন। দলে তিনি মূলতঃ উদ্বোধনী ব্যাটসম্যানের দায়িত্ব পালন করেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেন ব্যাসিল উইলিয়ামস। আক্রমণধর্মী ব্যাটিং উপহার দেয়ায় তিনি ‘শটগান’ নামে পরিচিতি পান।
খেলোয়াড়ী জীবন
ফেব্রুয়ারি, ১৯৭০ সালে জ্যামাইকার পক্ষে প্রথম-শ্রেণীর ক্রিকেটে অভিষেক ঘটে তার। ঐ দলে ১৯৮৫ সাল পর্যন্ত খেলেন। ১৯৭৭-৭৮ মৌসুমের শেল শীল্ড প্রতিযোগিতায় সুন্দর ক্রীড়াশৈলীর কারণে তাকে টেস্ট দলে ডাকা হয়। ১৯৭৮ থেকে ১৯৭৯ সময়কালে সাতটি টেস্টে অংশ নিয়েছেন তিনি। এ সময়ে অস্ট্রেলীয় ধনকুবের ক্যারি প্যাকারের পরিচালনায় বিশ্ব সিরিজ ক্রিকেটে শীর্ষস্থানীয় খেলোয়াড়গণ অংশগ্রহণ করলে দল বেশ দূর্বল হয়ে পড়ে। সমগ্র খেলোয়াড়ী জীবনে ৩৯.০৮ গড়ে ৪৬৯ রান তুলে নিজের দক্ষতা মেলে ধরেন তিনি।
১৯৭৮ সালে জর্জটাউনে অস্ট্রেলিয়ার বিপক্ষে অনুষ্ঠিত টেস্টের দ্বিতীয় ইনিংসে চমকপ্রদ সেঞ্চুরি করেন। জেফ থমসনের বলে সেঞ্চুরির কোটায় পৌঁছলেও পরের বলেই ফাইন লেগে কট আউটের শিকার হন তিনি। ১১৮ বলে ১০০ রান তুলে দশম ওয়েস্ট ইন্ডিয়ান হিসেবে অভিষেকেই সেঞ্চুরি করার বিরল গৌরব অর্জন করেন। সিরিজ শেষে ৪২.৮৩ গড়ে ২৫৭ রান তোলেন। এরফলে ঐ বছরের শেষদিকে ভারত সফরে যান। কলকাতায় অনুষ্ঠিত টেস্টে তিনি ১১১ রান করেন। ভারতে সিরিজে ২১২ রান তোলেন ৩৫.৩৩ গড়ে। কিন্তু ক্যারি প্যাকারের প্রতিযোগিতায় অংশগ্রহণ শেষে খেলোয়াড়গণ ফিরে আসলে দল থেকে বাদ পড়েন তিনি।
ব্যক্তিগত জীবন
ব্যক্তিগত জীবনে বিবাহিত ছিলেন। এলেইন উইলিয়ামসের সাথে পরিণয়সূত্রে আবদ্ধ হন। তাদের সংসারে ব্যাসিল উইলিয়ামস, জার্মেইন উইলিয়ামস ও নামীয় দুই সন্তান রয়েছে। এছাড়াও, গ্যাব্রিয়েল উইলিয়ামস নাম্নী এক কন্যা সন্তান ছিল। তন্মধ্যে, ‘ক্যানিবাস’ ডাকনামে পরিচিত জার্মেইন উইলিয়ামস মঞ্চে সঙ্গীত পরিবেশনসহ অভিনয়কর্মের সাথে জড়িত। ৬৫ বছর বয়সে জর্জিয়ার আটলান্টায় ব্যাসিল উইলিয়ামসের দেহাবসান ঘটে।
সংযুক্ত আরব আমিরাতের রাষ্ট্রপতি
সংযুক্ত আরব আমিরাতের রাষ্ট্রপতি বা রাইস (رَئِيْس) হলেন সংযুক্ত আরব আমিরাতের রাষ্ট্রপ্রধান।
রাষ্ট্রপতি এবং উপরাষ্ট্রপতি প্রতি পাঁচ বছর পর ফেডারেল সুপ্রিম কাউন্সিল দ্বারা নির্বাচিত হন। যদিও সংযুক্ত আরব আমিরাতের প্রধানমন্ত্রী আনুষ্ঠানিকভাবে রাষ্ট্রপতি দ্বারা নিযুক্ত হন, তবে সংযুক্ত আরব আমিরাতের প্রত্যেক উপরাষ্ট্রপতি একইসাথে প্রধানমন্ত্রী হিসাবে দায়িত্ব পালন করেন। সাধারণত আবুধাবি আমিরাতের শাসক রাষ্ট্রপতির পদে অধিষ্ঠিত হন এবং দুবাই আমিরাতের শাসক উপরাষ্ট্রপতি এবং প্রধানমন্ত্রীর পদ ধারণ করেন। রাষ্ট্রপতি একাধারে সংযুক্ত আরব আমিরাতের সশস্ত্র বাহিনীর সর্বাধিনায়ক।
শেখ জায়েদ বিন সুলতান আল নাহিয়ানকে সাতটি আমিরাতকে একটি জাতিতে একত্রিত করার জন্য ব্যাপকভাবে কৃতিত্ব দেওয়া হয়। তিনি সংযুক্ত আরব আমিরাত গঠনের পর থেকে ২ নভেম্বর ২০০৪-এ মৃত্যুর আগ পর্যন্ত ইউএইর প্রথম রাষ্ট্রপতি ছিলেন। তিনি তার পুত্র শেখ খলিফা বিন জায়েদ কর্তৃক স্থলাভিষিক্ত হন যিনি ১৩ মে ২০২২-এ দায়িত্বাধীন অবস্থায় মারা যান। তার ভাই খলিফার মৃত্যুর পর, শেখ মোহাম্মদ বিন জায়েদ আল নাহিয়ান ১৪ মে ২০২২ তারিখে ফেডারেল সুপ্রিম কাউন্সিল দ্বারা সংযুক্ত আরব আমিরাতের তৃতীয় এবং বর্তমান রাষ্ট্রপতি নির্বাচিত হন।
সকিনা বানু বেগম
সকিনা বানু বেগম (২৫ আগস্ট, ১৬০৪ সালে মারা যান) একজন মোগল রাজকন্যা। তিনি সম্রাট হুমায়ুনের কন্যা।
জীবন
সকিনা বানু বেগম সম্রাট হুমায়ূনের কন্যা। তার মায়ের নাম মাহে চুচাক বেগম। তার ভাইবোনদের মধ্যে আছেন মির্জা মুহাম্মদ হাকিম, ফারুক ফাল মির্জা, বখত-উন-নিসা বেগম এবং আমিনা বানু বেগম।
সকিনা বানু বেগম বিয়ে করেছিলেন শাহ গাজী খানকে। শাহ গাজী খান সম্রাট আকবরের কাছের বন্ধু নকীব খান গজনভীর চাচাতো ভাই। তার চাচা ক্বাজী ঈসা দীর্ঘকাল ইরানের ক্বাজী তথা বিচারক হিসাবে কাজ করেছেন। ক্বাজী ঈসা ভারতে আসলে তাকে সরকারি চাকরিতে নিয়োগ দেওয়া হয়। ১৫৭৩ সালে তার মৃত্যুর পর, নাকিব খান আকবরকে জানান যে তিনি তার মেয়েকে তার কাছে রেখে গেছেন। আকবর নকিবের বাড়িতে গেলেন এবং সেই মেয়েকে বিয়ে করলেন। এভাবে তার দুই চাচাতো বোন রাজকীয় পরিবারের সদস্য হয়।
১৫৭৮ সালে সকিনা বানু বেগম কাবুলে চলে যান। সম্রাট আকবর তখনও দ্বিতীয়বারের মত কাবুল অভিযান শুরু করেন নি।
১৬০৪ সালের ২৫ আগস্ট সকিনা বানু বেগম মারা যান।
কা'ব ইবনে লুয়াই
কা'ব ইবনে লুয়াই ( كَعْب ٱبْن لُؤَيّ ) ছিলেন নবী মুহাম্মদ (সা) এর একজন পূর্বপুরুষ।
বংশ
কা'ব ইবনে লুয়াই ৩০৫ খ্রিস্টাব্দে,সৌদি আরবের মক্কায়, লুয়াই ইবনে গালিব এবং মা'ভিয়া বিনতে কাব ইবনে এর গর্ভে জন্মলাভ করেন। কা'ব এর মায়ের মা ছিলেন 'আতিকাহ বিনতে কাহিল ইবনে' উধরাহ।
রসিককৃষ্ণ মল্লিক
রসিককৃষ্ণ মল্লিক (১৮১০- ৮ জানুয়ারি ১৮৫৮) নব্যবঙ্গ দলের অন্যতম সদস্য ছিলেন। কৃষ্ণমোহন বন্দ্যোপাধ্যায় ও রামগোপাল ঘোষের পর তিনিই নব্যবঙ্গ দলের অগ্ৰণী ছিলেন। এরূপ শোনা যায় যে অ্যাকাডেমিকের বক্তৃতা যারা শুনতে আসতেন, তারা রামগোপাল ঘোষের উন্মাদনী বক্তৃতা অপেক্ষা রসিককৃষ্ণ মল্লিকের গভীর চিন্তা ও বিজ্ঞতাপূর্ণ বক্তৃতা অধিক ভালবাসতেন।
জন্ম ও পরিবার
আনুমানিক ১৮১০ সালে কলকাতার সিন্দুরীয়া পটী নামক স্থানে রসিককৃষ্ণ মল্লিকের জন্ম হয়। তার পিতার নাম নবকিশোর মল্লিক। নবকিশোর মল্লিকের শহরে সুতোর ব্যবসা ছিল। প্রাচীন কলকাতার শেঠবংশীয়গণ এই তিলি জাতীয় বণিকদল ভুক্ত ছিলেন। এ থেকে অনুমিত হয় যে এনারা কলকাতার প্রাচীন অধিবাসী ছিলেন।
শিক্ষাজীবন
তৎকালীন রীতি অনুসারে রসিককৃষ্ণ মল্লিক কিছুদিন পাঠশালায় পড়ে ও সামান্য ইংরেজি শিখে হিন্দু কলেজে ভর্তি হন। অল্পকালের মধ্যে সেখানে তিনি বিদ্যা বুদ্ধির জন্য প্রতিষ্ঠিত হন। ১৮২৮ সালে ডিরোজিও যখন হিন্দু কলেজে আসেন, তখন রসিককৃষ্ণ মল্লিক সম্ভবত প্রথম শ্রেণীতে পড়তেন। তিনি ডিরোজিওর প্রতি আকৃষ্ট হয়ে তার দলে প্রবিষ্ট হন; এবং অপর সকলের মতো আত্মীয় স্বজনের হাতে নিগ্ৰহ সহ্য করতে থাকেন। তৎকালে কলকাতার সুপ্রীম কোর্টে হিন্দু সাক্ষীদের তামা, তুলসী ও গঙ্গাজল স্পর্শ করে শপথ পূর্বক সাক্ষ্য দিতে হত। এই কার্যের জন্য একজন উড়িয়া ব্রাহ্মণ নিযুক্ত ছিল। জনশ্রুতি অনুযায়ী একবার বালক রসিককৃষ্ণকে কোনো মোকদ্দমাতে সাক্ষী হয়ে উপস্থিত হতে হয়। উড়িয়া ব্রাহ্মণ নিয়মানুসারে তাম্রকুণ্ড নিয়ে উপস্থিত হন। রসিককৃষ্ণ মল্লিক তামা, তুলসী ও গঙ্গাজল স্পর্শ করতে সম্মত হন না। বিচারপতি কারণ জিজ্ঞাসা করলে তিনি জানান যে তিনি গঙ্গা মানেন না। যখন ইন্টারপ্রিটার ইংরেজিতে অনুবাদ করে জজকে শোনান যে "I do not believe in the sacredness of the Ganges" তখন আদালতে উপস্থিত হিন্দু শ্রোতৃগণ কানে হাত দেন। অর্ধ দন্ডের মধ্যে এই সংবাদ শহরে ছড়িয়ে পড়ে। রক্ষণশীল সমাজ ধিক্বার জানায়। কুমারী কলেটের লিখিত রামমোহন রায়ের জীবনীচরিতেতে তার এক শিষ্যের বিষয়ে এরূপ ঘটনার উল্লেখ আছে। এই শিষ্য সম্ভবত রসিককৃষ্ণ মল্লিক। তার সম্পর্কিত এরূপ গল্প রামতনু লাহিড়ী ও কৃষ্ণমোহন বন্দ্যোপাধ্যায়ের মুখে শোনা যায়। রসিককৃষ্ণ মল্লিকের যে রামমোহন রায়ের প্রতি প্রগাঢ় আস্থা ছিল তার প্রমাণ পাওয়া যায়। রামমোহন রায়ের মৃত্যুর পর ১৮৩৪ সালে কলকাতাতে যে সভা হয় তাতে বাঙালি বক্তার মধ্যে তিনিই ছিলেন।
পরবর্তী জীবন
কলেজ জীবন সমাপ্ত হওয়ার পর ডিরোজিওর শিষ্যদল বিভিন্ন সংস্কারমূলক কর্মে প্রবৃত্ত হন। রসিককৃষ্ণ মল্লিকও এ সমস্ত কর্মে বন্ধুদের সঙ্গে যোগ দেন। ক্রমে তার পরিবার পরিজন ভীত ও উত্তেজিত হয়ে ওঠে। তার মাতা তার মতি ফেরাতে ব্যর্থ হয়ে বৃদ্ধা প্রতিবেশিনীদের প্ররোচনায় তাকে পাগলাগুঁড়ো খাওয়ান। হেয়ারের জীবনচরিতে প্যারীচাঁদ মিত্র লিখেছেন ওই ওষুধ খেয়ে রসিককৃষ্ণ মল্লিক সমস্ত রাত্রি অচেতন হয়ে পড়ে থাকতেন। এ অবস্থায় তাকে কাশী প্রেরণের ব্যবস্থা করা হয়। নৌকা প্রস্তুত, তার হাত পা বাঁধা। তিনি চেতনালাভ করে কোনোক্রমে নিজেকে বন্ধনমুক্ত করে পিতৃগৃহ থেকে পলায়ণ করেন। এরপর তিনি চোরবাগানে বাসা নিয়ে থাকতেন। এই বাসা ডিরোজিওর শিষ্যদলের আড্ডা হয়ে ওঠে। এখানে হিন্দু সমাজের কেল্লা ভঙ্গ করার সমস্ত পরামর্শ হত। এরপরে বোধহয় রাজা দক্ষিণারঞ্জন মুখোপাধ্যায়ের অর্থে ও উৎসাহে "জ্ঞানান্বেষন" নামক দ্বিভাষী পত্রিকা বার হয়, যার সম্পাদনার দায়িত্ব রসিককৃষ্ণ মল্লিকের ওপর পরে।
কর্মকাল
কলেজ থেকে বাহির হওয়ার পর রসিককৃষ্ণ মল্লিক হেয়ার স্কুলে শিক্ষকতা করতে থাকেন। তিনি কতকাল এই কাজ করেন তা নিশ্চিতভাবে বলা যায় না। যাইহোক শীঘ্রই তার পদোন্নতি হয়। ১৮৩৪ সালের পর হিন্দু কলেজের কৃত্যবিদ্য যুবকদের ডেপুটি কালেক্টরের পদ দেওয়া শুরু হতে থাকে, তখন রসিককৃষ্ণ মল্লিক ডেপুটি কালেক্টরের পদে নিযুক্ত হয়। এই পদে প্রতিষ্ঠিত হয়ে তিনি দীর্ঘদিন বর্ধমানে বাস করেন। এইসময় তার ধর্মভীরুতার বিশেষ সুখ্যাতি প্রচারিত হয়। শোনা যায় এসময় বর্ধমানের রাজপরিবার তাকে উৎকোচাদি দ্বারা বশীভূত করার প্রয়াস করেন, কিন্তু তাকে তার কর্তব্য থেকে বিচলিত করা যায় নি।
জীবনাবসান
আনুমানিক ১৮৫৮ সালে রসিককৃষ্ণ মল্লিক অসুস্থ হয়ে কলকাতায় আসেন। রামগোপাল ঘোষ তার কামারহাটীর বাগানবাড়িতে তার চিকিৎসা ও সেবা শুশ্রূষাতে প্রবৃত্ত হন। কিন্তু তিনি আরোগ্য লাভ করতে পারেন নি। অকালে ভবলীলা সংবরণ করেন। মৃত্যুকালে রামগোপাল ঘোষ ও প্যারীচাঁদ মিত্রকে তার বিষয় সম্পত্তির এক্জিকিউটর ও পরিবারের রক্ষক ও অভিভাবক নিযুক্ত করে যান। তারা সমুচিতরূপে ওই ভার বহন করেন ও সকল বিপদে আপদে তার পরিবারকে সহায়তা করেছেন।
২০০১ সালের বাংলাদেশী চলচ্চিত্রের তালিকা
২০০১ সালে বাংলাদেশে মুক্তিপ্রাপ্ত চলচ্চিত্রের তালিকা।
আনোয়ার হোসেন মঞ্জু
আনোয়ার হোসেন মঞ্জু (জন্ম ৯ ফেব্রুয়ারি ১৯৪৪) একজন বাংলাদেশী রাজনীতিবিদ, ব্যবসায়ী ও সাংবাদিক, যিনি পিরোজপুর ২ আসন থেকে নির্বাচিত সংসদ সদস্য এবং সাবেক পানিসম্পদ মন্ত্রী। এর পূর্বে তিনি আরও দুবার দুটি মন্ত্রণালয়ের মন্ত্রী (যোগাযোগ মন্ত্রী ও বিদ্যুৎ জ্বালানি ও খনিজ সম্পদ মন্ত্রণালয়ের জ্বালানি ও খনিজ সম্পদ বিভাগের মন্ত্রী) ছিলেন। তিনি পিরোজপুর জেলার কাউখালী, ভান্ডারিয়া ও জিয়ানগর উপজেলা নিয়ে গঠিত পিরোজপুর ২ আসন থেকে ৬ বারের (১৯৮৬,১৯৮৮, ১৯৯১, ১৯৯৬, ২০০১, ২০১৪) নির্বাচিত সংসদ সদস্য।
আনোয়ার হোসেন মঞ্জু এ ছাড়া ও ১৯৮৫ সাল থেকে শুরু করে ১৭ বছর ধরে মন্ত্রী এবং একবার উপদেষ্টা হিসেবে দায়িত্ব পালন করছেন। এ ১/১১-এর সময় আনোয়ার হোসেন মঞ্জুর বিরুদ্ধে মামলা থাকায় ২০০৮ সালে তিনি নির্বাচন করতে পারেননি। তিনি জাতীয় পার্টি র একটি অংশের নেতা। যা বাংলাদেশে জেপি নামে পরিচিত। তার পিতা তোফাজ্জল হোসেন মানিক মিয়া একজন নামকরা রাজনীতিবিদ এবং দৈনিক ইত্তেফাক এর প্রতিষ্ঠাতা ছিলেন। আনোয়ার হোসেন মঞ্জু ১৯৭২-১৯৭৫ সাল পর্যন্ত দৈনিক ইত্তেফাক এর সম্পাদক ছিলেন। তিনি ১৯৯৬-২০০১ সময়কালে আওয়ামী লীগ এর নেতৃত্বাধীন সরকারকে সমর্থন প্রদান করেন এবং সেসময় বাংলাদেশ সরকারের যোগাযোগ মন্ত্রী ছিলেন।
সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন। আনোয়ার হোসেন মঞ্জু কে নিয়ে একটি প্রামান্য চলচ্চিত্র নির্মান হয়েছে। এটি নামকরণ করা হয়েছে 'আয়রন ম্যান' নামে। এটি কামরুল হাসান নাসিম নির্মান করেছেন।
ঝিল শিংঘি
ঝিল শিংঘি (বৈজ্ঞানিক নাম: Heteropneustes fossilis) (ইংরেজি: Asian stinging catfish বা fossil cat) হচ্ছে Heteropneustidae পরিবারের Heteropneustes গণের একটি স্বাদুপানির মাছ।
বর্ণনা
ঝিল শিংঘির দেহ লম্বা, শ্রোণীপাখনা পর্যন্ত প্রায় চোঙাকৃতির কিন্তু পিছনে চাপা। এদের মাথা অবনমিত, পৃষ্ঠভাগ এবং পার্শ্বদিকে অস্থিগঠিত পিট দ্বারা আবৃত। অক্সিপিটাল প্রসেস পৃষ্ঠপাখনার গোড়া পর্যন্ত বিস্তৃত নয়। মুখ ছোট এবং প্রান্তীয়; চোয়ালের দাঁত ভিলি আকৃতির যা সারিব্দধভাবে অবস্থান করে। জিহ্বাটি মুখের তালুতে প্রায় সম্পূর্ণভাবে আটকে থাকে। ৪ জোড়া সুগঠিত স্পর্শী বিদ্যমান। এই মাছ প্রায় ৩০ সেমি পর্যন্ত লম্বা হয়।
পৃষ্ঠপাখনা খাটো, সাধারণত বক্ষপাখনা শীর্ষের উপর থেকে আরম্ভ হয়। বক্ষপাখনা শক্তিশালী কাঁটাযুক্ত যার অন্তঃস্থ কিনারা করাতের ন্যায় ধারালো এবং সামনের কিনারায় অল্প সংখ্যক ক্ষুদ্র ক্ষুদ্র দাঁত থাকে। পায়ুপাখনার গোড়া দীর্ঘ, একটি সুস্পষ্ট খাঁজ দ্বারা পুচ্ছপাখনা থেকে পৃথক। এদের পুচ্ছপাখনা গোলাকার। এই মাছের উল্লেখযোগ্য অঙ্গ সংস্থানিক বৈশিষ্ট্য হলো, এদের কশেরুকার উভয় পার্শ্বে এক জোড়া দীর্ঘ ফাঁপা বায়ুথলি থাকে। এরা প্রায় ৪২,০০০ থেকে ১৫,৭৫০টি ডিম দেয়। নিষিক্ত ডিমগুলো আঠালো, তলদেশে থাকে, গোলাকৃতির এবং সবুজ বর্ণের।
স্বভাব ও আবাসস্থল
ঝিল শিংঘি তলদেশবাসী এবং সর্বভুক প্রকৃতির শিকারি মাছ। তলদেশের কাছাকাছি ঝাঁক বেঁধে বাস করে। শুষ্ক মৌসুমে এরা সাধারণত অর্ধতরল ও অর্ধ শুষ্ক কাদায় বাস করে। এমনকি এরা যখন মাঠঘাট শুকিয়ে যায় তখন এরা মাটির ফাটল বা ছিদ্র দিয়ে বেরিয়ে আসে। বর্ষার শুরুতে বদ্ধ জলাশয়ে এদের প্রজনন ঘটে।
বিস্তৃতি
ঝিল শিংঘি বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার, থাইল্যান্ড ও লাওসের স্থির পানির জলাশয়ে এরা ব্যাপকভাবে বিস্তৃত। তবে ঈষৎ লবণাক্ত পানিতে বিরল।
অর্থনৈতিক গুরুত্ব
বাণিজ্যিকভাবে এই মাছ খুবই গুরুত্বপূর্ণ। বাংলাদেশের অভ্যন্তরীণ মৎস্য সম্পদে ঝিল শিংঘির অবদান অনেক।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। প্রায় সহজেই পাওয়া যায়, তবে প্রকৃতিতে এর সংখ্যা দিন দিন কমে যাচ্ছে।
জি বাংলা
জি বাংলা ভারতের একটি বাংলা টিভি চ্যানেল। এসেল গ্রুপের অধীন জি নেটওয়ার্কের অন্তর্গত এই চ্যানেল।
১৯৯৬ সালে প্রথম এই চ্যানেলটি যাত্রা শুরু করে, কিন্তু দুই মাসের মধ্যে বন্ধ হয়ে যায়। আবারও আলফা বাংলা নামে এই চ্যানেলটি ১৯৯৯ সালে যাত্রা শুরু করে। ২০০৫ সালে এটি আরো আধুনিক হয়ে ওঠে। ২৭শে মার্চ, ২০০৫ সালে এটি নতুন লোগো উন্মোচন করে জি সিনে অ্যাওয়ার্ডে এবং তার নাম পরিবর্তন করে জি বাংলা করা হয়।
ধারাবাহিক সমূহ
{| class="wikitable sortable"
রাইমা সেন
রাইমা সেন দেববর্মা বা রাইমা দেববর্মা (জন্ম: নভেম্বর ৭, ১৯৭৯) একজন ভারতীয় চলচ্চিত্র অভিনেত্রী।
প্রারম্ভিক জীবন
রাইমা সেন অভিনেত্রী মুনমুন সেনের কন্যা এবং বিখ্যাত অভিনেত্রী সুচিত্রা সেনের নাতনি। তার বোন রিয়া সেনও বলিউডের চলচ্চিত্র শিল্পে জড়িত আছেন। তাদের বাবা ভারত দেববর্মা ত্রিপুরার রাজ পরিবারের একজন সদস্য। তার মাতামহী ইলা দেবী কোচ বিহারের রাজকুমারী ছিলেন, যার ছোট বোন গায়ত্রী দেবী জয়পুরের মহারানী ছিলেন। তার পিতামহী ইন্দিরা ছিলেন বড়োদার মহারাজা সায়াজিরো গায়কোয়াড় ΙΙΙ এর একমাত্র কন্যা। রাইমার মাতামহ আদিনাথ সেন ছিলেন কলকাতার একজন প্রখ্যাত ব্যবসায়ী, যার বাবা ছিলেন দীননাথ সেন - যিনি প্রাক্তন আইন মন্ত্রী আশোক কুমার সেনের আত্মীয়, যিনি ত্রিপুরার মহারাজার মন্ত্রী ছিলেন। পর্দায় তাদের দুই বোনের নামই তার মায়ের পারিবারিক নামানুসারে, যদিও কাগজ-কলমে তাদের বংশ নাম দেববর্মা।
শ্রীপুর
শ্রীপুর মধ্য বাংলাদেশের গাজীপুর জেলায় অবস্থিত একটি শহর। এটি শ্রীপুর উপজেলার প্রশাসনিক সদরদপ্তর। শ্রীপুরের আয়তন ৪৬.৯০ বর্গকিলোমিটার এবং জনসংখ্যা ১২৬,২৪৯ জন, যা একে দেশের ৩৬তম জনবহুল ও বৃহৎ শহরে পরিণত করেছে। এটি একটি পৌরসভা দ্বারা শাসিত শহর। সড়কপথ এ শহরের যোগাযোগের প্রধান উপায়, যদিও এটি রেলপথ দ্বারা সংযুক্ত।
ইতিহাস
সম্ভবত: অষ্টম শতাব্দীতে রাজা ইন্দ্রপাল ইন্দ্রপুর ও তার আশেপাশের এলাকা নিয়ে স্বাধীন রাজ্য গঠন করেন। ইন্দ্রপুরের কীর্তি তাঁহার ইন্দ্রপুরের দিঘী। তারপুত্র আদিত্যপাল কোচ রাজাকে প্রতিহত করার জন্য শ্রীপুর মৌজার সর্বোত্তরে একটি সেনা ছাউনি ফেলিয়া তথায় একটি বড় দিঘী খনন করেন। এটিই  আদিত্যপালের দিঘি  নামে পরিচিত ছিল। যার বর্তমান প্রচলিত নাম  ওয়াদ্দার দিঘী  । তার পুত্র রাজা শ্রীপালের নাম অনুসারে শ্রীপুর মৌজার নামকরণ করা হয়। মৌজার নাম অনুসরণ করে শ্রীপুর উপজেলার নামকরণ করা হয়। আভিধানিক অর্থে, শ্রী-অর্থ সৌন্দর্য, পুর -অর্থ নগরী। সুতরাং, শ্রীপুর অর্থ সৌন্দর্যের নগরী।
শ্রীপুর, উজিলাব, লোহাগাছ ও কেওয়াসহ মোট ৪টি মৌজার ৪৬.৯৭বর্গ কি.মি. এলাকা নিয়ে নভেম্বর, ২০০০ সালে ৯টি ওয়ার্ডের সমন্বয়ে শ্রীপুর পৌরসভা গঠিত হয়। শুরুতে শ্রীপুর "গ" শ্রেণীর পৌরসভা থাকলেও মার্চ ১১, ২০০৭ খ্রিস্টাব্দ তারিখে এটি "খ" শ্রেণীর পৌরসভায় উন্নীত হয়।
ভূগোল
শ্রীপুর ঢাকা ও গাজীপুর থেকে উত্তরে এবং ময়মনসিংহ থেকে দক্ষিণে, ২৪º০১΄ উত্তর অক্ষাংশ থেকে ২৪º২১΄ উত্তর অক্ষাংশ পর্যন্ত এবং ৯০º১৮΄ পূর্ব দ্রাঘিমাংশ থেকে ৯০º৩৩΄ দ্রাঘিমাংশে অবস্থিত। এর মোট আয়তন ৪৬.৯ বর্গকিলোমিটার।
জনসংখ্যা
২০১১ সালের আদমশুমারী অনুযায়ী শ্রীপুর শহরের মোট জনসংখ্যা ১২৬,২৪৯ জন। যার মধ্যে ৫৭১৬০ জন পুরুষ এবং ৫৯০৮৯ জন নারী। এ শহরের জনসংখ্যার ঘনত্ব প্রতি বর্গকিলোমিটারে ২৬৯২ জন মানুষ বসবাস করে। নারী পুরুষের লিঙ্গ অনুপাত ১০০ঃ১১৪ এবং শিক্ষার হার ৬৩.৩%(৭ বছরের উর্দ্ধে)। শহরের মোট খানা রয়েছে ৩১৪৭০টি।
আলবার্ট ওয়ার্ড
আলবার্ট ওয়ার্ড (Albert Ward; জন্ম: ২১ নভেম্বর, ১৮৬৫ - মৃত্যু: ৬ জানুয়ারি, ১৯৩৯) ইয়র্কশায়ারের লিডসে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলের পক্ষে সাত টেস্টে অংশগ্রহণ করেছেন। ১৮৮৯ থেকে ১৯০৪ সময়কালে প্রথম-শ্রেণীর ক্রিকেটে ইয়র্কশায়ার ও ল্যাঙ্কাশায়ারের প্রতিনিধিত্ব করেছেন। ১৮৯০সালে উইজডেন কর্তৃক অন্যতম বর্ষসেরা ক্রিকেটার মনোনীত হন।
খেলোয়াড়ী জীবন
লিডসের ওয়াটারলু এলাকায় ওয়ার্ডের জন্ম। ইয়র্কশায়ারের পক্ষে চার খেলায় অংশ নিয়েছেন তিনি। ১৮৮৬ সালে ব্রাডফোর্ড পার্ক এভিনিউতে মিডলসেক্সের বিপক্ষে তার প্রথম-শ্রেণীর ক্রিকেটে অভিষেক ঘটে। এ খেলাতেই তিনি তার ব্যক্তিগত সর্বোচ্চ ২২ রান তুলেছিলেন। ১৮৮৯ থেকে ১৯০৪ সময়কালে ৩৩০টি খেলায় অংশগ্রহণ করেন তিনি। ১৯০২ সালে আর্থিক সুবিধাগ্রহণের খেলায় ১৭৩৯ পাউন্ড লাভ করেন তিনি। নয়বার এক মৌসুমে সহস্রাধিক রান সংগ্রহ করেন। ১৯০০ সালে ১৫১১ রান তুলেন ৩৭.৭৭ গড়। প্রথম-শ্রেণীর ক্রিকেটে নিজস্ব সর্বোচ্চ ২১৯ রান করেন স্টডার্ট দলের সদস্যরূপে। ১৮৯৫ সালে অ্যাডিলেডে দক্ষিণ অস্ট্রেলিয়ার বিপক্ষে এ সংগ্রহটি গড়েন। টেস্টে সর্বোচ্চ ১১৭ রান তুলেন। ১৮৯৪ সালে সিডনিতে স্বাগতিক অস্ট্রেলিয়ার বিপক্ষে এ রান তুলেন তিনি।
শক্তিধর রক্ষণাত্মক ভঙ্গিমা সহযোগে ব্যাটিংয়ে উদ্বোধনে নামতেন। বলকে মোকাবেলা করতেন শক্তভাবে। কিন্তু বল আটকিয়ে খেলাতেই পছন্দ করতেন বেশি।
বব ওডেনকার্ক
রবার্ট জন ওডেনকার্ক (জন্ম ২২ অক্টোবর, ১৯৬২) একজন আমেরিকান অভিনেতা, কৌতুক অভিনেতা, লেখক, পরিচালক এবং প্রযোজক।  তিনি AMC ক্রাইম ড্রামা সিরিজ ব্রেকিং ব্যাড এবং এর আনুষঙ্গিক  বেটার কল সল  এ আইনজীবী সল গুডম্যানের চরিত্রে অভিনয় করে সবচেয়ে বেশি পরিচিতি লাভ করেন, যার জন্য তিনি একটি নাটক সিরিজে আউটস্ট্যান্ডিং লিড অভিনেতার প্রাইমটাইম এমি অ্যাওয়ার্ডের জন্য চারটি মনোনয়ন পেয়েছিলেন। তিনি এইচবিও স্কেচ কমেডি সিরিজ মিস্টার শো উইথ বব এন্ড ডেভিডের  জন্যও পরিচিত, যা তিনি কৌতুক অভিনেতা এবং বন্ধু ডেভিড ক্রসের সাথে সহ-নির্মাণ এবং অভিনয় করেছিলেন।
১৯৮০ ও ১৯৯০-এর দশকের শেষভাগ পর্যন্ত ওডেনকার্ক টেলিভিশন শো Saturday Night Live এবং The Ben Stiller Show, -এর লেখক ছিলেন, যার জন্য তিনি ১৯৮৯ এবং ১৯৯৩-এ  Emmy Award for Outstanding Writing for a Variety Series অর্জন করেছিলেন।  তিনি Night with Conan O'Brienএবং  Get a Life এর  জন্যও লিখেছিলেন এবং The Larry Sanders Show তে এজেন্ট স্টেভি গ্রান্টের পুনরাবৃত্তির ভূমিকায় অভিনয় করেছিলেন। ২০০০ এর দশকের শুরুর দিকে, ওডেনকির্ক কমেডি জুটি Tim & Eric  আবিষ্কার করেছিলেন ; তাদের টেলিভিশন সিরিজ Tom Goes to the Mayor  এবং  Tim and Eric Awesome Show, Great Job!  প্রযোজনা করেছিলেন। তিনি  Melvin Goes to Dinner (২০০৩), Let's Go to Prison (২০০৬) এবংThe Brothers Solomon (২০০৭) এই তিনটি চলচ্চিত্র পরিচালনা করেছেন। তিনি লস অ্যাঞ্জেলেস এ  Upright Citizens Brigade Theatre  নামের একটি কৌতুকসংঘের কাজ দেখে একটি স্কেচ কমেডি অনুষ্ঠান The Birthday Boys  এর নির্বাহী প্রযোজনা করেছিলেন।  ২০১৫ সালে Mr. Show cast এর কলাকুশলীদের নিয়ে নেটফ্লিক্স  অনুষ্ঠান W/ Bob & David  এ ডেভিড ক্রসের সাথে পুনরায় মিলিত হল।  ওডেনকার্ক ২০১৭  সালে মুক্তিপ্রাপ্ত নেটফ্লিক্সের অরিজিনাল ফিল্ম Girlfriend's Day  সহ-রচনা , প্রযোজনা এবং অভিনয় করেছিলেন।
ব্রেকিং ব্যাড এবং বেটার কল  সলের  সাফল্যের  পর আলেকজান্ডার পাইন পরিচালিত নেব্রাস্কা -র মতো হাই-প্রোফাইল প্রকল্পগুলিতে অভিনয় করেন ;, নূহ হাওলি রচিত এবং পরিচালিত ফারগো ; স্টিভেন স্পিলবার্গ পরিচালিত দ্য পোস্ট ; ব্রাজ বার্ডের রচনা ও পরিচালনায় ডিজনি / পিক্সারস এর ইনক্রেডিবলস 2 ; এবংগ্রেটা জেরভিগ এর রচনা এবং পরিচালনায় লিটল উইমেন এও অভিনয় করেন। ২০২১ সালে, ওডেনকার্ক অ্যাকশন ছবি  Nobody  তে অভিনয় করেন
জীবনের প্রথমার্ধ
ওডেনকার্কের জন্ম ইলিনয়ের বারউইনে, তারপরে বেড়ে ওঠা নেপারভিলিতে । তিনি ওয়াল্টার ওডেনকার্ক (১৯৩০-১৯৮৬)) এবং বার্বারা ওডেনকার্ক   এর ঘরে জন্মগ্রহণকারী সাত ভাইবোনদের মধ্যে একজন, বাবা ওয়াল্টার মুদ্রণ ব্যবসায় নিযুক্ত ছিলেন এবং বার্বারা ওডেনকার্ক  আইরিশ এবং জার্মান বংশোদ্ভুত  ক্যাথলিক।   ্বাবা ওয়াল্টার মদআসক্ত হবার  কারণে তার বাবা-মার বিবাহবিচ্ছেদ ঘটে, যা পরবর্তীতে ববের অ্যালকোহল এড়ানোর  সিদ্ধান্তকে প্রভাবিত করেছিল।
ব্রেকিং ব্যাড: ২০০৯-২০১৩
২০০৯ সালে ওডেনকার্ক দুর্নীতিপরায়ণ আইনজীবী সল গুডম্যান এর ভূমিকায় AMC ব্রেকিং ব্যাড  এ  অভিনয় করেন।  মিঃ শো এর কৃতিত্বে লেখক পিটার গোল্ডের নজর কাড়েন ওডেনকার্ক। গুডম্যানের ভূমিকাতে কেবল দ্বিতীয় মৌসুমেররতিনটি পর্ব অতিথি শিল্পী হিসেবে অভিনয় করার কথা থাকলেও ওডেনকার্কের অভিনয়ে মুগ্ধ হয়ে  গোল্ড এবং ভিন্স গিলিগান গুডম্যান চরিত্রটি বর্ধিত করেন।  তৃতীয় থেকে পঞ্চম এবং চূড়ান্ত মৌসুমে  গুডম্যান চরিত্রটি একটি নিয়মিত চরিত্রে পরিণত হয়।
বেটার কল সল (২০১৫ – বর্তমান)
ওডেনকার্ক ব্রেকিং ব্যাড   এর আনুষঙ্গিক বেটার কল সল  এ সল চরিত্রে অভিনয় করেছেন। যা ব্রেকিং ব্যাড  চরিত্রটির আত্মপ্রকাশের ছয় বছর আগে ২০০২ সালের ঘটনা হিসেবে প্রদর্শিত হয়েছে।  এই ধারাবাহিকটি আইনজীবী  সল গুডম্যানের জীবনের চড়াই উতরাই এর গল্প  যে কিনা আদালত-নিযুক্ত ডিফেন্স  এটর্নি থেকে একজন আসামী আইনজীবিতে রুপান্তরিত হয়ে সাফল্য অর্জন করে ;ক্ষেত্রবিশেষে অসাধু পন্থা অবলম্বন করে। তিনি এ সিরিজিটির প্রযোজকও  ছিলেন
ব্যক্তিগত জীবন
থাম্ব|২০১৩ সান দিয়েগো কমিক-কনে ওডেনকির্ক ওডেনকার্ক ১৯৯৭ সালে নওমি ইয়মটোভকে বিয়ে করেন, যিনি পরে ডাব্লিউ / বব এবং ডেভিডের নির্বাহী নির্মাতা ছিলেন। তাদের  দুটি সন্তান রয়েছে।
সোয়েব আহমেদ
'''ড. সোয়েব আহমেদ''' (জন্ম:) বাংলাদেশের একজন উচ্চ পদস্থ সরকারি কর্মকর্তা। তিনি নির্দলীয় তত্ত্বাবধায়ক সরকারের সময় ২০০৬ সালের ১৩ ডিসেম্বর হতে ২০০৭ সালের ১১ জানুয়ারি পর্যন্ত অর্থ মন্ত্রণালয়ের দায়িত্ব পালন করেন।
বব ওডেনকার্ক
ব্যক্তিগত জীবন
বেটার কল সলে পোশাক পছন্দ নিয়ে আলোচনায় ওডেনকার্ক জানিয়েছেন যে তার কিছুটা রঙ অন্ধত্ব রয়েছে এবং  সঠিক পোশাক নির্বাচন করার দায়িত্ব পোশাক বিভাগকে দিয়েছেন।
১৫ ডিসেম্বর, ২০১৯, ওডেনকার্কের আলমা ম্যাটার এসআইইউ তাকে ডক্টর অফ পারফর্মিং আর্টসের সম্মানসূচক ডিগ্রি প্রদান করেছে।
মন্তব্য
উম্মে মাবাদ বিনতে খালিদ
উম্মে মাবাদ বিনতে খালিদ মুহাম্মাদ ( সাল্লাল্লাহু আলাইহি ওয়া সাল্লামের) একজন নারী সাহাবা ছিলেন। তিনি ৬২২ সালে মুহাম্মাদের ( সা.) হিজরতের সময়, মুহাম্মাদ সা.ও তার সহযোগীদের নিজের ঘরে আশ্রয় দিয়ে সাহায্য করেন এবং বকরি জবাই করে আপ্যায়ন করেন।
ব্যক্তিগত জীবন
আতেকা খোযায়া গোত্রের কন্যা ছিলেন এবং তার চাচাত ভাই তামিম ইবনে আব্দুল ওয্যা ইবনে মুনকাযের সাথে তার বিয়ে হয়। তিনি ৮ম হিজরির দিকে ইসলাম গ্রহণ করেন।
মৃত্যু
আতেকার মৃত্যু সাল ও মৃত্যু স্থান সম্পর্কে তেমন কিছু জানা যায়না।
সেন্ট-মার্টিন ফুটবল কমিটি
সেন্ট-মার্টিন ফুটবল কমিটি (Comité de Football des Îles du Nord, Football Committee of Saint-Martin; এছাড়াও সংক্ষেপে এফসিএসএম নামে পরিচিত) হচ্ছে সেন্ট মার্টিন সমষ্টির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৬ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, অন্যদিকে প্রতিষ্ঠার ২৭ বছর পর ২০১৩ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর সেন্ট মার্টিন সমষ্টিতে অবস্থিত।
এই সংস্থাটি সেন্ট মার্টিন সমষ্টির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সেন্ট-মার্টিন জ্যেষ্ঠ লীগের মতো প্রতিযোগিতার সকল কার্যক্রম পরিচালনা করে। বর্তমানে সেন্ট মার্টিন ফুটবল কমিটির সভাপতির দায়িত্ব পালন করছেন ফাব্রিস বালি।
৩৪ নং ওয়ার্ড, কলকাতা পৌরসংস্থা
৩৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশের বেলেঘাটা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
বিবরণ
৩৪ নং ওয়ার্ডের সীমানা নিম্নরূপ: উত্তর দিকে ড. পঞ্চানন মিত্র লেন ও অবিনাশ শাসমল লেন; পূর্ব দিকে হেমচন্দ্র নস্কর রোড ও গগন সরকার রোড; দক্ষিণ দিকে বেলেঘাটা খাল এবং পশ্চিম দিকে পূর্ব রেলের কাঁকুড়গাছি কর্ড লাইন।
শ্রী মুথুমারিয়ম্মান মন্দির, মাতালে
মুথুমারিয়ম্মান মন্দির ( তামিল: முத்து மாரியம்மன் கோவில்) বা আরুলমিগু শ্রী মুথুমারি আম্মান কোভিল হল মাতালে, শ্রীলঙ্কার একটি হিন্দু মন্দির।
উপসর্গ "মুথু", আক্ষরিক অর্থ " মুক্তা "। তামিল ভাষায় "মারি" মানে বৃষ্টি এবং "আম্মান" মানে মা। মন্দিরটি বৃষ্টি ও উর্বরতার দেবী মরিয়ম্মানকে উৎসর্গ করা হয়েছে। এই মন্দিরে রথ উৎসব সাধারণত মাগমের সাথে পূর্ণিমা পোয়া দিবসে অনুষ্ঠিত হয়। বাম|থাম্ব|200x200পিক্সেল| 108 মিটার উচ্চতা রাজগোপুরম বাম|থাম্ব|150x150পিক্সেল| তীর্থথ কেরনি
ইতিহাস
বর্তমান মন্দিরটি ১৮৭৪ সালে নির্মিত হয়েছিল, যার অর্থায়ন ছিল নাট্টুকোট্টাই চেত্তিয়ার । এই মন্দিরটি হিন্দু এবং বৌদ্ধ উভয়ই ব্যবহার করে। মন্দিরটি মূলত একটি গাছের নীচে একটি ছোট মূর্তি ছিল যা হিন্দু সম্প্রদায় প্রার্থনা করতো, যেটি মাতালের লোকেরা তৈরি করেছে। মন্দিরের প্রথম কুম্ভভিষেখম ১৯৬০ সালে অনুষ্ঠিত হয়েছিল।
১৯৮৩ সালের জুলাই মাসে তামিল-বিরোধী দাঙ্গার সময় মন্দিরটি মারাত্মকভাবে ক্ষতিগ্রস্ত হয়েছিল কিন্তু পরবর্তীতে পুনরুদ্ধার করা হয়েছিল। এই মন্দিরের দৃশ্যত প্রভাবশালী বৈশিষ্ট্যগুলির মধ্যে একটি হল এর উঁচু গোপুরম ('রাজা কোবুরুম '), মন্দিরের প্রধান উত্তর প্রবেশদ্বার ('ভাদাক্কু ভাইয়েল') এর উপরে অবস্থিত একটি বড় সজ্জিত টাওয়ার। রাজা কোবুরুম শ্রীলঙ্কার বৃহত্তম গোপুরামগুলির মধ্যে একটি। হিন্দু দেবদেবীর ১০০৮ মূর্তিগুলি দক্ষিণ ভারতীয় ভাস্কর, নাগালিঙ্গম এবং তার পুত্র রামানাথনের কাজ, তামিলনাড়ু এবং শ্রীলঙ্কার প্রায় ১০০ ডিজাইনার, চিত্রশিল্পী এবং স্থপতিদের সহায়তায়। রাজা কবুরুম ২০০৭ সালে প্রায় ১৫০ মিলিয়ন রুপি ব্যয়ে সম্পূর্ণ হয়েছিল।
বিশেষ অনুষ্ঠান
মন্দিরে রথযাত্রা সহ প্রধান ধর্মীয় উৎসবব গুলি বার্ষিক ভিত্তিতে ফেব্রুয়ারি বা মার্চ মাসে উদযাপিত হয়।
মন্দিরে পাঁচটি অলঙ্কৃত রথ রয়েছে, যেগুলি 'থেরা' বা 'ভেট্টাই থিরুভিঝা' শহরের চারপাশে হিন্দু দেবদেবীদের মূর্তি বহন করতে ব্যবহৃত হয়, রথ অনুষ্ঠানের দিন, যা মেদিন পোয়ার আগের দিন অনুষ্ঠিত হয়। গণেশ, শিব, মহাদেবী, মুরুগান এবং চন্দেশ্বর নয়নার হল হিন্দু দেবতার পাঁচটি বিশিষ্ট মূর্তি যা ভক্তরা রথ উৎসবে বহন করে।
বিবাহের হল
এখানে একটি বড় বিয়ের হল রয়েছে। এই বিবাহ হলটি ১৮৫৬ থেকে বর্তমান পর্যন্ত ব্যবহার করা হচ্ছে।
চার্লি চ্যাপলিন (দ্ব্যর্থতা নিরসন)
চার্লি চ্যাপলিন ছিলেন একজন ইংরেজ কৌতুক অভিনেতা।
চার্লস বা চার্লি চ্যাপলিন এর নামে আছে:
কাঞ্চনমালা
কাঞ্চনমালা ১৯৯৯ সালে স্বপন সাহা পরিচালিত বাংলা ভাষায় তৈরীকৃত এবং কলকাতায় মুক্তি প্রাপ্ত একটি রোমান্টিক চলচ্চিত্র । যাতে প্রধান চরিত্রে ছিলেন ওমর সানি ও অঞ্জু ঘোষ।
ফজুরা
নূর ফজুরা শরীফুদ্দিন (নূর ফজুরা বিনতে শরীফুদ্দিন; জন্ম: ২৭ সেপ্টেম্বর, ১৯৮৩) হচ্ছেন একজন মালয়েশিয়ান অভিনেত্রী, গায়িকা, টিভি উপস্থাপক, ভিজে এবং একজন উদ্যোক্তা। তিনি একটি টেলিভিশন অনুষ্ঠান এবং বেশ কয়েকটি ছোট অভিনয় চরিত্রে অভিনয় করে মালয়েশিয়ার বিনোদন শিল্পে তার কর্মজীবন শুরু করেন। তিনি "টিনস ওয়ার্ল্ড" নামে একটি টেলিভিশন অনুষ্ঠান এ উপস্থিত হয়েছেন। ২০০৪ সালে, তিনি "বিকাড়া হটি"তে নেতৃস্থানীয় ভূমিকা পালন করে তার চলচ্চিত্র কর্মজীবন শুরু করেন, যেটি তাকে অধিক জনপ্রিয়তা অর্জন করতে এবং একটি পুরস্কারে মনোনীত হয়ে সাহায্য করে। পরবর্তীতে ২০০৫ সালে, তিনি গোল এবং জিঙ্কু চলচ্চিত্রে বুবলি-উদ্যমী নেতৃত্বের চরিত্রে অভিনয় করেছেন।
বেশ কয়েকটি বিনোদন এবং ফ্যাশন ম্যাগাজিন অনুযায়ী ফজুরা "মালয়েশিয়ায় সবচেয়ে আড়ম্বরপূর্ণ অভিনেত্রী এবং সেলিব্রিটি" হিসেবে বিবেচিত হন এবং প্রায়ই এই পত্রিকাগুলোর দ্বারা "স্টাইলিশ" এবং "হট" তালিকায় তিনি উপস্থিত হন। ২০১০ সাল পর্যন্ত, তিনি ১০টি বৈশিষ্ট্যযুক্ত চলচ্চিত্র, অগণিত হিট টিভি সিরিজ এবং নাটকগুলির পাশাপাশি বেশ কিছু টেলিভিশন অনুষ্ঠান উপস্থাপনা করেছেন। "মহারাজা লওক মেগা" নামে একটি কমেডি টেলিভিশন অনুষ্ঠানে তিনি একজন বিচারক হিসেবে হাজির হয়েছিলেন।
প্রারম্ভিক জীবন এবং শিক্ষা
নূর ফজুরা বিনতে শরীফুদ্দিন ১৯৮৩ সালের ২৭ শে সেপ্টেম্বর মালয়েশিয়ায় পেহাং প্রদেশের পেকান জেলায় জন্মগ্রহণ করেছেন। তিনি তার তিন ভাইয়ের জন্য একমাত্র বোন এবং তার পিতা-মাতার একমাত্র কন্যা। তিনি তার পরিবারের একমাত্র কন্যা। ফজুরার মাত্র ১৭ বছর বয়সে তার বাবা মারা যান। তিনি তার মাতৃভূমিতে সিকোলাহ মেনেন্জা দাতুক মাহমুদ ম্যাটে যোগদিন করেন। পরবর্তীতে তিনি একটি ফ্যাশন ডিজাইনিং কলেজে ভর্তি হন এবং কিছু মাস পর সেখান থেকে চলে যাওয়ার আগে তিনি বলেন, "কারণ কোর্সের মধ্যে আমার আগ্রহ কিছুদিনের মধ্যেই হ্রাস পায়"। এবং বেশ কিছু অফার তাকে এই কাজ করতে প্রলোভন দেখিয়েছিল। তিনি সেখান থেকে একটিকে ধরেন এবং নিজেকে বলেছিলেন যে, "আমি যেখানেই যাচ্ছি সেখানেই আমি শুরু করব। একটি কাজ করো এবং সেটা সম্পর্কে ভুলে যাও। অন্তত আমি এটা করেছি"। পরবর্তীতে তিনি আবিষ্কৃত হন এবং একটি চলচ্চিত্র প্রযোজক-পরিচালক, দাতিন রসনানী জমিল দ্বারা একটি বড় কাজ করতে সুযোগ পান।
ব্যক্তিগত জীবন
২০০৭ সালের প্রথম দিকে, ফজুরা সিঙ্গাপুর আইডল মৌসুম ২ এর বিজয়ী, হাদি মির্জার সাথে সাথে সংযুক্ত হন, তারা উভয়ে ২০০৮ সালের ৩০ নভেম্বর সাউথ ক্লাবের এমটিভি হিপ-হপ পার্টিতে প্রথমবারের মতো সাক্ষাৎ করেন। সূত্র মতে, তিনি (মির্জা) তার (ফজুরা) প্রেমে পড়ে গিয়েছিলেন। তারা প্রেমের মধ্যে পাগল হয়ে গিয়েছিল এবং তারা উভয়ে দৈনিক ফোনে কথোপকথন করতেন।
জুম্মন লুসাই
জুম্মন লুসাই বাংলাদেশের একজন বিখ্যাত হকি খেলোয়াড়।
প্রাথমিক জীবন
তিলি সিলেটে জন্মগ্রহণ করেন।
কর্মজীবন
১৯৭৮ সালে বাংলাদেশ পুলিশের হয়ে নিজের খেলোয়াড়ি জীবন শুরু করেন তিনি । বাংলাদেশ হকি জাতীয় দলের হয়ে তিনি প্রায় দশ বছর খেলেন । জুম্মন ১৯৮২ থেকে ১৯৮৯ সাল পর্যন্ত জাতীয় দলের রক্ষণভাগের হয়ে খেলেন। তিনি বাংলাদেশের একমাত্র হকি খেলোয়াড়, যিনি বিশ্ব একাদশের হয়ে খেলার গৌরব অর্জন করেন।
১৯৮৫ সালে এশিয়া কাপে ইরানের বিপক্ষে খেলায় হ্যাট্রিক করেন। ১৯৮২ সালে দিল্লিতে অনুষ্ঠিত ৯ম এশিয়ান গেমসে অংশ নেন জুম্মন। ১৯৮৫ সালে ঢাকায় দ্বিতীয় এশিয়া কাপ, ১৯৮৬ সালে সিউলের ১০ম এশিয়ান গেমস ও ১৯৮৯ সালে দিল্লিতে তৃতীয় এশিয়া কাপে খেলেন তিনি। ১৯৮৯ সালে দিল্লিতে এশিয়া কাপে অংশগ্রহণ করে আন্তর্জাতিক ক্যারিয়ার শেষ করেন তিনি।
এছাড়া তিনি আবাহনীর কোচের দায়িত্বও পালন করছিলেন।
তিনি ঢাকার সর্বোচ্চ লীগে নিয়মিত ফুটবল খেলতে।
সম্মাননা
২০১১ সালে জাতীয় পর্যায়ে ক্রীড়া ক্ষেত্রে অসাধারণ অবদানের জন্য জাতীয় ক্রীড়া পুরস্কারে ভূষিত হন ।
মৃত্যু
আবাহনী ক্লাব প্রাঙ্গণে ১৬ জানুয়ারি মস্তিষ্কের রক্তক্ষরণে আক্রান্ত হন। এরপর তাকে বাংলাদেশ মেডিকেল হাসপাতালে নিয়ে যাওয়া হয়, অবস্থার অবনতি হলে তাকে স্থানান্তর করা হয় বঙ্গবন্ধু শেখ মুজিব মেডিকেল বিশ্ববিদ্যালয়ের নিবিড় পরিচর্যাকেন্দ্রে (আইসিইউ)। কৃত্রিম শ্বাস-প্রশ্বাসের মাধ্যমে বাঁচিয়ে রাখা হয়েছিল তাকে। ১৮ জানুয়ারি ২০১৫ তারিখে সেখানেই মৃত্যুবরণ করেন জুম্মন লুসাই।
এসেম মসজিদ
এসেম মসজিদ (তাতার সিরিলিক ও ল্যাটিন যথাক্রমে: Әҗем мәчете বা Äcem mäçete); (Ази́мовская мече́ть,আজিমভস্কায়া মেচেট) রাশিয়ার তাতারস্তানের কাজানের একটি বিশিষ্ট প্রধান মসজিদ। এটি পুরাতন তাতার কোয়ার্টারের দক্ষিণ অংশে অবস্থিত। যা তাতারদের জনবহুল ঐতিহাসিক একটি জেলা। এই জেলার প্রায় এক ডজন ঐতিহাসিক মসজিদের মধ্যে এটি একটি।
ইতিহাস
বাম|থাম্ব|267x267পিক্সেল| এসেম মসজিদের [[মিনার ]] মসজিদটি নির্মাণের জন্য একজন ধনী তাতারি ব্যবসায়ী মুর্তজা এসেমেভ অর্থায়ন করেছিলেন, তাই মসজিদের নামকরণ তার নামে করা হয়। নির্মাণকাজ ১৮৮৭ সালে শুরু হয়েছিল এবং ১৮৯০ সালে শেষ হয়েছিল।এই মসজিদের স্থপতি কে ছিলেন, তা জানা যায় না। স্থাপত্য শৈলী জাতীয় রোম্যান্স সারগ্রাহীতা । মসজিদটির দরজার কাছে ৫১ মিটার উচ্চতার একটি মিনার রয়েছে। দুটি হল রয়েছে, এটি একতলা। অভ্যন্তর মধ্যযুগীয় প্রাচ্যীয় ঐতিহ্যে নকশাকৃত। ১৯৩০ সালে কর্তৃপক্ষ কর্তৃক মসজিদটি বন্ধ করে দেওয়া হয়। ১৯৯০-১৯৯২ সালে এটি বাহির এবং অভ্যন্তর সংস্কার করা হয়ে ছিল। ১৯৯২ সালে এটি মুসলমানদের কাছে ফিরিয়ে দেওয়া হয়।
কাতার–মিশর সম্পর্ক
মিশর-কাতার সম্পর্ক হল মিশর এবং কাতার রাষ্ট্রদ্বয়ের মধ্যকার দ্বিপাক্ষীয় সম্পর্ক। ১৯৭২ সালে এর সূত্রপাত হয়।
রাজনৈতিক বিবাদ
মিশরের আন্দোলনরত সংস্থাগুলোকে কাতার অর্থনৈতিকভাবে সাহায্য করছে - এমন অভিযোগে ১৯৯৭ সালে মিশ্র কাতারে অনুষ্ঠেয় এমইএমএ সম্মেলন বয়কট করে। তারা কাতারের গণমাধ্যমকে মিশরবিরোধী কর্মসূচী জিয়ে রাখার অভিযোগও করে। পরবর্তীতে ঐ বছর সৌদি আরব বিরাজমান বিবাদের মধ্যস্থতা করলেও এর কয়েক সপ্তাহ পরেই কাতার প্রায় ৭০০ মিশরীয় কর্মকর্তাদের সরকারি এবং বেসরকারি কর্মস্থল থেকে অব্যাহতি দেয়। সম্মেলন চলাকালীন কাতারের পররাষ্ট্র মন্ত্রী মিশরের বিরুদ্ধে 'ষড়যন্ত্রকারীদের' সহযোগিতার অভিযোগ আনেন। মূলত তিনি ১৯৯৬ সালের ফেব্রুয়ারি মাসে ঘটে যাওয়া আমির মাদ বিন খলিফা আল থানির বিরুদ্ধে পাল্টা-অভ্যুত্থানের ব্যাপারেই অভিযোগ করেন। কাতার মিশরীয় নাগরিকদের ভিসা দেয়া থেকে বিরত থাকে এবং মিশরীয় কর্মকর্তাদের সাথে খারাপ ব্যবহার করতে শুরু করে।
২০১৪ সালের মার্চ মাসে অন্যান্য দেশের অভ্যন্তরীণ বিষয়ে কাতারের হস্তক্ষেপের অভিযোগে তিনটি আরব রাষ্ট্র কাতার থেকে তাদের রাষ্ট্রদূত প্রত্যাহার করে নেয়। অভিযোগের মধ্যে মিশরের ব্রাদারহুডকে অর্থনৈতিকভাবে সহায়তাও ছিল। ২০১৪ সালের ডিসেম্বরের দিকে কাতার সৌদি আরবসহ পারস্য উপসাগরের অন্যান্য দেশের ক্রমাগত চাপের ফলে মিশরের সাথে তাদের সম্পর্ক ঠিক করার চেষ্টা করে।
ফেব্রুয়ারি, ২০১৫ সালে, সৌদি আরবের আব্দুল্লাহর মৃত্যুর একমাস পর মিশর লিবিয়ায় আইএসআইএল কর্তৃক মিশরীয় কিবতীদের শিরশ্ছেদের ঘটনার প্রেক্ষিতে তাদের উপর বিমানহামলা চালায়। এর ফলে মিশরের সাথে কাতারের সম্পর্কে আবারও ফাটল ধরে। আল জাজিরা এ ঘটনার ফলে নিহত সাধারণ ব্যক্তিবর্গের কথা তুলে ধরে বিমানহামলা ঘটনার নিন্দাজ্ঞাপন করে। তদপরি কাতারের পররাষ্ট্রমন্ত্রী বিমানহামলা ঘটনার প্রতি সংশয় প্রকাশ করে। এর ফলে আরব লীগের অন্যতম মিশরীয় প্রতিনিধি তারিক আদেল কাতারের বিরুদ্ধে জঙ্গিবাদ সমর্থনের অভিযোগ করেন। মিশরীয় নাগরিকেরা অনলাইনে কাতারের প্রতি নিন্দাজ্ঞাপন করে। জিসিসি মিশরের অভিযোগকে অস্বীকার করেন এবং সংস্থাটির মহাসচিব বিবৃতিকে মিথ্যা বলে অভিহিত করেন। এর কিছুদিন পরেই কাতার পরামর্শের মিশরের রাষ্ট্রদূতকে ডেকে পাঠায়।
আল জাজিরা
১৯৯৬ সালে আল জাজিরার প্রতিষ্ঠার পর এটি প্রায়শই হোসনি মুবারকের সমালোচনা করত, যার বিরুদ্ধে মুবারক এবং মিশরীয় গণমাধ্যমের ভূমিকা পাল্টাপাল্টি ছিল। ১৯৯৭ সালে মিশর তাদের ইন্টেলিজেন্স এজেন্সির প্রধান, ওমর সুলায়মানকে মিশর সরকারের ক্রমাগত সমালোচনার প্রেক্ষিতে কাতারে পাঠায়। ২০০২ সালের একটি সাক্ষাৎকারে, মুবারক আল জাজিরাকে "আরব দেশগুলোর মধ্যে ঝামেলা, শত্রুতা ও অস্থিরতা ছড়ানো"র অভিযোগ করেন। ২০১০ সালে ফাঁস হওয়া মার্কিন যুক্তরাষ্ট্রের একটি নথির মাধ্যমে জানা যায় যে হামাদ বিন জসিম আল থানি ইউএস সিনেটর জন কেরিকে জানায় যে তিনি মুবারককে একটি প্রস্তাব দিয়েছিলেন, যা 'এক বছরের জন্য আল জাজিরাকে বন্ধ' করে দিতে পারবে, যদি মিশর প্যালেস্টাইনের সাথে ঐ সময়ে দীর্ঘস্থায়ী চুক্তি করে।
২০১৩-এর মিশরীয় অভ্যুত্থানের পর আবদেল ফাত্তাহ আল-সিসি মুসলিম ব্রাদারহুড সমর্থিত মুহাম্মাদ মুরসিকে মিশরের রাষ্ট্রপতি পদ থেকে প্রতিস্থাপন করেন। সিসি ক্ষমতায় এসে মুসলিম ব্রাদারহুডের মিডিয়া সহচরদের বিরুদ্ধে কঠোর ব্যবস্থাগ্রহণ করেন, যার মধ্যে আল জাজিরাও ছিল, যারা মুসলিম ব্রাদারহুডের নানা মুখপাত্রকে গণমাধ্যমে কথা বলার সুযোগ করে দিয়েছিল। ২০১৩ সালের ডিসেম্বর মাসে আল জাজিরার সাংবাদিক মোহাম্মদ ফাহমি, পিটার গ্রেস্টে এবং বাহের ঘোরেবকে গ্রেপ্তারের মধ্য দিয়ে এই অবস্থা চরমে পৌছায়। ২০১৩ সালের সেপ্টেম্বর মাসে মিশরে আল জাজিরার সম্প্রচার বন্ধ করে দেওয়া হয়। বন্ধ করে দেয়ার পিছনে অভিযোগ ছিল, যে আল জাজিরা দেশটির অভ্যন্তরীণ বিষয়ে হস্তক্ষেপ করছে।
অর্থনৈতিক সম্পর্ক
২০০৩ সালের জানুয়ারি মাস থেকে ২০১৪ সালের জুন মাস পর্যন্ত মিশরে কাতারের ফার্মগুলোর বিনিয়োগের সর্ববৃহৎ অংশ নিয়োজিত ছিল, যা মোট বিনিয়োগের প্রায় ৩১.১%।
চতুর্থ সোমেশ্বর
চতুর্থ সোমেশ্বর ((r. ১১৮১ – ১১৮৯)) বা ((r. ১১৮৯ – ১২০০)) ছিলেন পশ্চিম চালুক্য সাম্রাজ্যের শেষ রাজা। ১১৮৯ সালের পরে তিনি ক্ষয়িষ্ণু কলচুরি রাজ্যকে পরাজিত করে চালুক্য রাজ্য পুনঃপ্রতিষ্ঠার একটি সাময়িক চেষ্টা করেছিলেন। অল্পকালের জন্য তিনি রাজধানী বাসবকল্যাণ দখল করতে সমর্থও হয়েছিলেন। কিন্তু অপর সামন্ত শাসক সেউন, হৈসল ও কাকতীয়দের প্রতিরোধ করতে পারেননি। এই তিন শাসকগোষ্ঠীর হাতেই ১২০০ খ্রিস্টাব্দের মধ্যে চালুক্য সাম্রাজ্যের পতন সম্পূর্ণ হয়েছিল। শেষে এই তিন সামন্ত শাসক কাবেরী নদী থেকে নর্মদা নদী পর্যন্ত প্রসারিত বিস্তীর্ণ অঞ্চল নিজেদের মধ্যে ভাগ করে নেয়।
তথ্যসূত্র
বই
গৌতম ঘোষ
গৌতম ঘোষ (জন্ম: ১৯৫০) একজন ভারতীয় বাঙালি চলচ্চিত্র পরিচালক, সংগীত পরিচালক ও চিত্রগ্রাহক। তিনি মূলত বাংলা চলচ্চিত্রে কাজ করে থাকেন। তিনি চারটি জাতীয় চলচ্চিত্র পুরস্কার ও একটি ফিল্মফেয়ার পুরস্কার অর্জন করেছেন।
প্রারম্ভিক জীবন
ঘোষ ১৯৫০ সালের ২৪শে জুলাই পশ্চিমবঙ্গের কলকাতা শহরে জন্মগ্রহণ করেন। তার মাতা স্বান্তনা এবং পিতা হিমাংশু কুমার ঘোষ। তার শিক্ষাজীবন শুরু হয় সেন্ট জন্‌স ডিওসেসান স্কুলে। তিনি চতুর্থ শ্রেণি পর্যন্ত এই বিদ্যালয়ে পড়াশোনা করেন এবং এরপর পার্শ্ববর্তী ক্যাথিড্রাল মিশনারি বয়েজ স্কুলে স্থানান্তরিত হন। তিনি কলকাতা বিশ্ববিদ্যালয় থেকে স্নাতক সম্পন্ন করেন।
কর্মজীবন
গৌতম ঘোষ তাঁর কর্মজীবন শুরু করেন প্রামাণ্যচিত্র দিয়ে।
অভিনীত চলচ্চিত্র
সৃজিত মুখোপাধ্যায় পরিচালিত বাইশে শ্রাবণ চলচ্চিত্রে গৌতম ঘোষ একজন হাংরি আন্দোলন কারী কবির চরিত্রে অভিনয় করেছেন। বস্তুত এই প্রথম বাংলা সিনেমায় পরীক্ষা-নিরীক্ষামূলক সাহিত্যকে স্থান দেয়া হল।
পারভিন বুলদান
পারভিন বুলদান (জন্ম ৬ নভেম্বর ১৯৬৭) কুর্দি বংশোদ্ভূত তুর্কি রাজনীতিবিদ। তিনি ডেমোক্রেটিক সোসাইটি পার্টির (DTP) সদস্য। তিনি ইয়াকে-দের প্রেসিডেন্ট এবং তুরস্কের ২৬ তম সংসদে ডেপুটি স্পিকারের একজন। ১১ ফেব্রুয়ারি ২০১৮ সালে, তিনি দলের তৃতীয় সাধারণ কংগ্রেসে পিপলস ডেমোক্রেটিক পার্টির (এইচডিপি) সহ-নেতা নির্বাচিত হন।
প্রাথমিক জীবন
তিনি ১৯৬৭ সালে হাক্করি প্রদেশে জন্মগ্রহণ করেন, যেখানে তিনি বড় হন এবং স্কুলে যান। তিনি উচ্চ বিদ্যালয় থেকে স্নাতক এবং স্থানীয় সরকার প্রশাসন বিভাগে একজন কর্মকর্তা হিসেবে কাজ শুরু করেন। ১৯ বছর বয়সে, তিনি সাভা বুলদানকে বিয়ে করেন। এই দম্পতি ১৯৯০ সালে ইস্তাম্বুলে চলে যান, যেখানে পারভিন বুলদান ছিলেন একজন পূর্ণকালীন গৃহিনী। এক বছর পরে, পারভিনের প্রথম সন্তান নেসিরভানের জন্ম হয়। স্যাভ বুলদান, একজন বিখ্যাত ব্যবসায়ী এবং বিরোধী সমর্থক ছিলেন এবং তুর্কি রাষ্ট্র কর্তৃক খুন হন। তুর্কি ন্যাশনাল ইন্টেলিজেন্স অর্গানাইজেশন (এমআইটি) কর্তৃক তার বিরুদ্ধে মাদক ব্যবসা এবং পিকেকে অর্থায়নের অভিযোগ আনা হয়। ১৯৯৩ সালে, তাদের জীবন বদলে যায় যখন প্রধানমন্ত্রী তানসু সিলার একটি বক্তৃতা দিয়ে ঘোষণা করেন যে সরকারের কাছে কুর্দিস্তান ওয়ার্কার্স পার্টি (পিকেকে) সমর্থনকারী ব্যবসায়ীদের একটি তালিকা রয়েছে যাদের তারা জবাবদিহি করবে। সেই বক্তৃতার পর, সাভাস একের পর এক টেলিফোন কলে হুমকি পেয়েছিলেন। সাভাস বুলদানসহ ব্যবসায়ীদের বিরুদ্ধে "অজ্ঞাত খুনিদের দ্বারা হত্যার" সময়কাল শুরু হয়। ৩ জুন ১৯৯৪, পারভীনের স্বামী সাভাস এবং তার দুই বন্ধু, আদনান ইলদিরিম এবং হেকি কেরি হোটেল আরনার ছাড়ার পর ইয়েসিল্কি  অপহরণ হয় এবং পরের দিন বলুতে মেলেন নদীর প্রান্তে, তাদের মৃতদেহ পাওয়া যায়। তারা ভারী নির্যাতনের ক্ষত বহন করেছিল এবং তাদের মাথায় গুলি করা হয়েছিল। পারভিন বুলদান একই দিনে, ৪ জুন তার মেয়ে জেলালের জন্ম দেন। পরবর্তীতে পারভিন বুলদান ইউরোপীয় মানবাধিকার আদালতে (ইসিএইচআর) আবেদন করেন যা বুলদানের পক্ষে রায় দেয় এবং স্বীকার করে যে সেখানে ইউরোপিয়ান মানবাধিকার কনভেনশনের আর্ট ২ ও ১৩  লঙ্ঘন হয়েছে। সাভাস বুলদান মৃত্যুর তদন্তে ঘাটতি ছিল। আদালত তার এবং তার পরিবারকে ২৬০০০ ইউরো পরিশোধ করতে তুরস্ককে আদেশ দেয়।
মানবাধিকার
২০০১ সালে তুরস্কে নিখোঁজ ব্যক্তিদের পরিবারকে সাহায্য করার জন্য তিনি ইয়াকে-ডের, অ্যাসোসিয়েশন অব সলিডারিটি অ্যান্ড অ্যাসিস্ট্যান্স ফর দ্য ফ্যামিলিস অব মিসিং পারসন প্রতিষ্ঠা করেন, তিনি এখনে এর সভাপতি। এর আগে তিনি ম্যাগ-ডেরের জন্য কাজ করেন, অনুরূপ উদ্দেশ্যগুলির সাথে একটি সমিতি যা তুর্কি কর্তৃপক্ষ দ্বারা বন্ধ করা হয়েছিল, কারণ এটি তুর্কি আইন সমিতির প্রতি অনিয়মের অভিযোগের করে। ইয়াকে-দের শনিবারের মায়েদের অভিজ্ঞতা থেকে বেড়ে উঠেছে, যারা প্রচার অন্বেষণের জন্য নাগরিক অবাধ্যতা ব্যবহার করে এবং 'হেফাজতে নিখোঁজ' মামলার প্রতি মনোযোগ আনে। এই ঘটনাগুলি তুরস্কে জনসাধারণের পাশাপাশি বিশ্বজুড়ে পরিচিত হয়ে ওঠে। বুলদান বর্ণনা করেন যে কীভাবে তারা প্রতি সপ্তাহে গালাতাসারে স্কয়ারে "অদৃশ্য হয়ে যাওয়া লোকদের জন্য জিজ্ঞাসা" করার জন্য রাজ্যকে "নিখোঁজের বাস্তবতা" সম্পর্কে কথা বলার জন্য বিক্ষোভ প্রদর্শন করবে।
রাজনৈতিক পেশা
তার স্বামী মারা যাওয়ার পর, তিনি একটি রাজনৈতিক পেশা গ্রহণ করেন। ১৯৯৯ এবং ২০০২ সালের পার্লামেন্ট নির্বাচনে তিনি তুর্কি পার্লামেন্টের একটি আসনের প্রার্থী ছিলেন কিন্তু তার দল নির্বাচনী সীমারেখা তৈরি না করায় অনুমতি পায়নি। জুলাই ২০০৭ সালে, বুলদান তুর্কি সংসদ নির্বাচনে হাজার আশা জোটের মধ্যে একজন স্বতন্ত্র প্রার্থী হিসেবে দাঁড়ান এবং ইদারের সংসদ সদস্য হিসেবে তুর্কি সংসদে প্রবেশ করেন। তিনি ১২ জুন ২০১১ সাধারণ নির্বাচনে দ্বিতীয় মেয়াদের জন্য পুনরায় নির্বাচিত হন। ২০০৮ সালে ইদারে নিউরোজ উদযাপনের সময় তিনি যে ভাষণ দিয়েছিলেন তার জন্য তার বিরুদ্ধে তদন্ত শুরু হয়। ২০১০ সালের এপ্রিলে তিনি এমপিদের একটি দলের নেতৃত্ব দেন যারা তুর্কি সীমান্তের কাছে মেটসমোরের আর্মেনিয়ান পারমাণবিক বিদ্যুৎ কেন্দ্রের তদন্তের দাবি করেন। ২০১৩ সালে তিনি পিকেকে এবং তুর্কি রাষ্ট্রের মধ্যে শান্তি প্রক্রিয়ার অংশ হিসেবে শান্তি ও গণতন্ত্র পার্টির (বিডিপি) উপ -চেয়ারম্যান হিসেবে ইমরাল কারাগারে আবদুল্লাহ ইকালানের সাথে বেশ কয়েকটি সফর করেন। ১১ ফেব্রুয়ারি ২০১৮ তিনি সেজাই তেমেলির সাথে পিপলস ডেমোক্রেটিক পার্টির (এইচডিপি) সহ-সভাপতি নির্বাচিত হন। ২৪ জুন ২০১৮ এর সংসদীয় নির্বাচনে তিনি এইচডিপির জন্য ইস্তাম্বুলের এমপি নির্বাচিত হন। ১৭ মার্চ ২০২১-এ, রাষ্ট্রীয় কৌঁসুলি বেকির শাহিন তার এবং অন্যান্য এইচডিপি রাজনীতিকের জন্য পিকেকে-এর সাথে সাংগঠনিক যোগাযোগের কারণে এইচডিপি বন্ধ করার পাশাপাশি পাঁচ বছরের রাজনৈতিক কর্মকাণ্ডে নিষেধাজ্ঞা দাবি করেন।
তারিক মনসুর
তারিক মনসুর (জন্ম: ২০ সেপ্টেম্বর ১৯৫৬) একজন ভারতীয় শিক্ষাবিদ এবং রাজনীতিবিদ যিনি ১৭ মে ২০১৭ থেকে ২ এপ্রিল ২০২৩ পর্যন্ত ভারতের আলীগড় মুসলিম বিশ্ববিদ্যালয়ের উপাচার্য হিসেবে দায়িত্ব পালন করেছেন। তিনি ৩ এপ্রিল ২০২৩ থেকে ভারতীয় জনতা পার্টির উত্তর প্রদেশের বিধানসভার সদস্য। তিনি ভারতীয় জনতা পার্টির সর্বভারতীয় সহ সভাপতি।
প্রাথমিক জীবন
তারিক মনসুর ১৯৭০ এর দশকে জওহরলাল নেহরু মেডিকেল কলেজ থেকে এমবিবিএস পাশ করেন। ১৯৮২ সালে তিনি আলীগড় মুসলিম বিশ্ববিদ্যালয় থেকে শল্যচিকিৎসায় মাস্টার্স ডিগ্রি অর্জন করেন।
জীবনী
তিনি ২০০৬ থেকে ২০১৩ সাল পর্যন্ত ইউনিভার্সিটি গেমস কমিটির সেক্রেটারি ছিলেন। ২০১০ থেকে ২০১১ সাল পর্যন্ত তিনি অ্যাসোসিয়েশন অফ সার্জনদের সভাপতিও ছিলেন। তিনি ২০১৫ সাল থেকে মেডিকেল কাউন্সিল অফ ইন্ডিয়ার সদস্য ছিলেন। তিনি ১২ বছর আলিগড় মুসলিম ইউনিভার্সিটি এক্সিকিউটিভ কাউন্সিলের সদস্য ছিলেন।
সমালোচনা
ইন্ডিয়া: দ্য মোদী কোশ্চেন নামে বিবিসির ডকুমেন্টারি প্রকাশের পর, মনসুর বিবিসিকে তার "এজেন্ডা-চালিত সাংবাদিকতার" জন্য সমালোচনা করেছিলেন। আলিগড় মুসলিম বিশ্ববিদ্যালয়ে সিএএ ও এনআরসি নিয়ে বিক্ষোভ চলাকালে পুলিশ যখন ভিতরে ঢুকে ছাত্রদের লাঠিপেটা করে তখন তার ভূমিকা নিয়ে প্রশ্ন ওঠে।
উডি হ্যারেলসন
উড্রো ট্রেসি হ্যারেলসন (Woodrow Tracy Harrelson; ২৩ জুলাই ১৯৬১) হলেন একজন মার্কিন অভিনেতা ও নাট্যকার। তিনি ১৯৮৫ সালে টেলিভিশন সিটকম চিয়ার্স-এ বারটেন্ডার উইডি বয়েড চরিত্রে অভিনয় দিয়ে পরিচিতি লাভ করেন এবং এই ধারাবাহিকে অভিনয় করে পাঁচটি এমি পুরস্কারের মনোনয়ন লাভ করেন এবং ১৯৮৯ সালে একটি পুরস্কার অর্জন করেন। তিনি তিনবার একাডেমি পুরস্কারের মনোনয়ন লাভ করেন; তন্মধ্যে দ্য পিপল ভার্সাস ল্যারি ফ্লিন্ট (১৯৯৬) চলচ্চিত্রের একটি শ্রেষ্ঠ অভিনেতা বিভাগে এবং দ্য ম্যাসেঞ্জার (২০০৯) ও থ্রি বিলবোর্ডস আউটসাইড এবিং, মিজুরি (২০১৭) চলচ্চিত্রের জন্য দুটি শ্রেষ্ঠ পার্শ্ব অভিনেতা বিভাগে।
সৌদি আরবের ভূগোল
থাম্ব|সৌদি আরব ও এর [[সৌদি আরবের অঞ্চলসমূহ|অঞ্চলসমূহের বিশদ মানচিত্র]] থাম্ব|সৌদি আরবের অবস্থান
সৌদি আরবীয় রাজতন্ত্র হচ্ছে আরবের বৃহত্তম দেশ যা দক্ষিণ-পশ্চিম এশিয়ায়, আরব উপদ্বীপের পাশে, পারস্য উপসাগর ও লোহিত সাগরের সীমানা ঘেঁষে, ইয়েমেনের উত্তর দিকে অবস্থিত। পারস্য উপসাগর ও লোহিত সাগরের উপর দেশটির বিস্তৃত উপরেখাগুলি পারস্য উপসাগর ও সুয়েজ খালের মধ্য দিয়ে পরিবহনে (বিশেষভাবে অপরিশোধিত তেল) বিরাট সুবিধা দেয়। দেশটির মধ্যে আরব উপদ্বীপের ৮০% ভূখণ্ড রয়েছে। সংযুক্ত আরব আমিরাত, ওমান ও ইয়েমেনীয় প্রজাতন্ত্রের (সাবেক দুই পৃথক রাষ্ট্র: ইয়েমেন আরব প্রজাতন্ত্র অথবা উত্তর ইয়েমেন; এবং গণপ্রজাতন্ত্রী ইয়েমেন  বা দক্ষিণ ইয়েমেন) সাথে দেশটির সীমান্তের বেশিরভাগই অনির্দিষ্ট। তাই দেশটির সঠিক আকার অজানা রয়ে গেছে। সৌদি সরকারের অনুমান অনুযায়ী এটি হচ্ছে ২,২১৭,৯৪৯ বর্গকিলোমিটার। অন্যান্য নামকরা অনুমানগুলি ২,১৪৯,৬৯০ ও ২,২৪০,০০০ বর্গকিলোমিটারের মধ্যে সীমাবদ্ধ। মোট অঞ্চলের ১% এরও কম চাষাবাদযোগ্য। ১৯৬০ এর দশকের গোড়ার দিকে, উত্তর ও পশ্চিম উপকূলীয় অঞ্চ,  ঘনবসতিপূর্ণ অভ্যন্তরীণ মরুদ্যান, এবং বিশাল ও প্রায় শূন্য মরুভূমিগুলোর মধ্যে জনসংখ্যার ব্যাপক তফাৎ ছিল।
বাহ্যিক সীমানা
সৌদি আরব সাতটি দেশ ও তিনটি জলাধার দ্বারা সীমাবদ্ধ। পশ্চিমে আকাবা উপসাগর ও লোহিত সাগর প্রায় দৈর্ঘ্যের একটি উপকূলীয় সীমানা গঠন করে যা ইয়েমেনের দক্ষিণ অংশ পর্যন্ত বিস্তৃত এবং নাজরানের আশেপাশে প্রায়  পর্যন্ত একটি পর্বতমালা অনুসরণ করে। ইয়েমেনের সাথে সীমান্তের এই অংশটি ১৯৩৪ সালে নির্ধারণ করা হয়েছিল এবং কোন প্রতিবেশী দেশের সাথে স্বল্প কয়েকটি স্পষ্টভাবে নির্ধারিত সীমানার একটি। নাজরান থেকে দক্ষিণ-পূর্ব দিকে চলমান সৌদি সীমান্ত অবশ্য এখনও নির্ধারিত। ১৯৯০ সালের দশকের গোড়ার দিকে অনির্দিষ্টকৃত সীমানা একটি সমস্যায় পরিণত হয়েছিল, যখন অঞ্চলটিতে তেল আবিষ্কৃত হয়েছিল এবং সৌদি আরব বিদেশী সংস্থাগুলির ইয়েমেনের পক্ষে বাণিজ্যিক অনুসন্ধানের প্রতি আপত্তি জানিয়েছিল। ১৯৯২ এর গ্রীষ্মে, সৌদি আরব এবং ইয়েমেনের প্রতিনিধিরা জেনেভাতে সীমান্ত সমস্যা সমাধানের বিষয়ে আলোচনা করতে বৈঠক করেন।
সৌদি আরব উত্তর দিকে জর্ডান, ইরাক ও কুয়েতের সীমানা বেষ্টিত। উত্তরের সীমান্ত পশ্চিমে আকাবা উপসাগর থেকে পারস্য উপসাগরে রাস আল-খাফজি পর্যন্ত প্রায় বিস্তৃত। ১৯৬৫ সালে, সৌদি আরব ও জর্ডান অঞ্চল বিনিময়সহ সীমান্ত নির্ধারণে সম্মত হয়। জর্ডান আকাবা উপসাগরে  ভূমি ও অভ্যন্তরে ৬,০০০ বর্গ কিলোমিটার অঞ্চল পায়, এবং ৭,০০০ বর্গ কিলোমিটার জর্ডান-শাসিত স্থলবেষ্টিত অঞ্চল জর্ডানকে ছেড়ে দেওয়া হয়।
১৯২২ সালে ইবন সাউদ ও ইরাকি স্বার্থের প্রতিনিধিত্বকারী ব্রিটিশ কর্মকর্তারা মোহাম্মারার চুক্তি স্বাক্ষর করে, যা ইরাক ও ভবিষ্যৎ সৌদি আরবের সীমান্ত প্রতিষ্ঠা করে। পরবর্তীতে সেই বছরে দুই পক্ষ কর্তৃক স্বাক্ষরিত উকাইর খসড়াচুক্তি কুয়েতের পশ্চিম প্রান্ত সংলগ্ন হীরক-আকৃতির প্রায় ৭,০০০ বর্গ কিলোমিটার একটি সৌদি আরব-ইরাক নিরপেক্ষ অঞ্চল তৈরিতে সম্মত হয়, যেখানে ইরাক বা সৌদি আরব কেউই স্থায়ী বাসস্থান বা স্থাপনা তৈরি করবে না। চুক্তিটি উভয় দেশের বেদুইনের জন্য এলাকাটিতে পানির অধিকার রক্ষার্থে তৈরি করা হয়েছিল। ১৯৮৩ সালের মে মাসে, ইরাক ও সৌদি আরব অঞ্চলটির প্রশাসন সম্পর্কে একটি অতিরিক্ত চুক্তি স্বাক্ষর করে। ৪৩ বছর পরে, সৌদি আরব ও ইরাক একটি চুক্তি স্বাক্ষর করে যা দুই দেশের মধ্যেকার সীমানা নির্ধারণ করে এবং তাদের মধ্যে নিরপেক্ষ অঞ্চলটি বণ্টনের জন্য শর্ত আরোপ করে। চুক্তিটি কার্যকরভাবে এই নিরপেক্ষ অঞ্চলের অবসান করেছে। ইবন সাউদের নাজদের অঞ্চলগুলো ও পূর্ব প্রদেশ এবং ব্রিটিশ সংরক্ষণতন্ত্রী কুয়েতের মধ্যেকার সীমানা সর্বপ্রথম ১৯২২ সালে আল উকাইর সম্মেলন দ্বারা নিয়ন্ত্রিত হয়। অঞ্চল সম্পর্কিত বিবাদ এড়ানোর প্রচেষ্টায় কুয়েতের সরাসরি দক্ষিণে আরেকটি হীরক-আকৃতির ৫,৭৯০ বর্গ কিলোমিটার সৌদি-কুয়েত নিরপেক্ষ অঞ্চল স্থাপিত হয়। ১৯৩৮ সালে কুয়েতের দক্ষিণ বুরকান ক্ষেত্রে তেল আবিষ্কৃত হয় এবং উভয় দেশই বিভক্ত অঞ্চলটিতে অনুসন্ধান কার্য চালানোর জন্যে বিদেশী তেল কোম্পানির সাথে চুক্তি করে। বহু বছর ধরে আলোচনার পরে, সৌদি আরব এবং কুয়েত ১৯৬৫ সালে একটি চুক্তিতে পৌঁছেছিল যা অঞ্চলটিকে ভৌগলিকভাবে বিভক্ত করে এবং প্রতিটি দেশ তার অর্ধেক অঞ্চলকে প্রশাসিত করে। চুক্তিটি নিশ্চিত করে যে, ১৯৬৬ সালে দুটো দেশই তার অর্ধেক অঞ্চল দখলের পরে সম্পূর্ণ অঞ্চলটির প্রাকৃতিক সম্পদে উভয় দেশের অধিকারকে সম্মান করা অব্যাহত থাকবে।
সৌদি আরবের পূর্ব দিকের সীমান্ত পারস্য উপসাগরকে রাস আল খাফজি থেকে কাতার উপদ্বীপ পর্যন্ত পারস্য উপসাগরকে অনুসরণ করে। ১৯৬৫ সালে সৌদি আরবের সাথে কাতারের সীমান্ত নির্ধারিত হয়। ওমান রাষ্ট্রের সাথে আরব্য উপদ্বীপের দক্ষিণ-পূর্ব বন্দরে সৌদি সীমান্ত আর-রুব' আল-খালির মধ্য দিয়ে যায়। ১৯৯০ সালে সৌদি আরব ও ওমানের মধ্যে একটি চুক্তির মাধ্যমে সীমানা নির্ধারণ নির্দিষ্ট করা হয়েছিল। এর মধ্যে দুইদেশের চারণ অধিকার ও পানি অধিকারের বিধানও অন্তর্ভুক্ত ছিল। ওমান, আবু ধাবি (সংযুক্ত আরব আমিরাতের একটি আমিরাত) ও সৌদি আরবের সীমান্তের সংযোগস্থলে অবস্থিত 'আল বুরাইমি মরুদ্যানের মধ্য দিয়ে যে সীমান্তটি রয়েছে সেটি ১৯২৭ সালে জেদ্দা চুক্তির পর থেকে তিনটি রাষ্ট্রের মধ্যে ব্যাপক বিবাদের জন্ম দেয়। সৌদি আরবের সাথে ১৯৭৫ সালের একটি চুক্তিতে আবু ধাবি 'আল বুরাইমি উদ্যানের ছয়টি গ্রামের উপর সার্বভৌমত্ব এবং সমৃদ্ধ যারারাহ তেল ক্ষেত্রটির ভাগাভাগি মেনে নেয়। বিনিময়ে সৌদি আরব আবুধাবি হয়ে পারস্য উপসাগরে একটি নির্গমনপথ পায়।
স্থল সীমান্ত: সর্বমোট: ৪,৪১৫ কিমি সীমান্তবর্তী দেশ: ইরাক ৮১৪ কিমি, জর্ডান ৭২৮ কিমি, কুয়েত ২২২ কিমি, ওমান ৬৭৬ কিমি, কাতার ৬০ কিমি, সংযুক্ত আরব আমিরাত ৪৫৭ কিমি, ইয়েমেন ১,৪৫৮ কিমি
উপকূলরেখা: ২,৬৪০ কিমি
সামুদ্রিক দাবি: সীমান্তবর্তী অঞ্চল:
মহীসোপান: অনির্দিষ্ট রাষ্ট্রাধীন সমুদ্র:
স্বতন্ত্র অর্থনৈতিক অঞ্চল:
পানি সম্পদ
১৯৮০ এর দশকের আগ পর্যন্ত, সৌদি আরবের লায়লা আফলাজে হ্রদ ও 'আল-খারজে গভীর জলাশয় ছিল, যাতে প্রাগৈতিহাসিক সময়ে গঠিত এবং অনবায়নযোগ্য বিশাল ভূগর্ভস্থ জলজগুলো দ্বারা পানি সরবরাহ করে।
মিশি বাতশুয়ায়ি
মিশি বাতশুয়ায়ি-আটুঙ্গা (Michy Batshuayi; জন্ম: ২ অক্টোবর ১৯৯৩; মিশি বাতশুয়ায়ি নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব চেলসি এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
তিনি ২০১১ সালে স্ট্যান্ডার্ড লিয়েজের হয়ে খেলার মাধ্যমে তার পেশাদার ক্যারিয়ার শুরু করেন। উক্ত ক্লাবের হয়ে সকল প্রতিযোগিতা মিলিয়ে তিনি ১২০ ম্যাচে ৪৪টি গোল করেছেন। ২০১৩–১৪ মৌসুমে, তিনি ২১টি গোল করে উক্ত মৌসুমের দ্বিতীয় সর্বোচ্চ গোলদাতায় পরিণত হন, এবং এর ফলে তিনি ইবোনি শ্যু পুরস্কার জয়লাভ করেন। পরবর্তীতে তিনি ফরাসি ক্লাব মার্সেইয়ে ৪.৫ মিলিয়ন ইউরোর বিনিময়ে যোগদান করেন। তিনি মার্সেইকে ২০১৬ সালের কুপ দে ফ্রান্সের ফাইনালে পৌঁছাতে সাহায্য করেছেন। ২০১৬ সালের জুলাই মাসে, চেলসি তাকে ৩৩ মিলিয়ন ইউরোর বিনিময়ে স্বাক্ষর করে, এবং ২০১৬–১৭ মৌসুমে, তিনি ক্লাবকে লিগ ট্রফি জয়লাভ করতে সাহায্য করেন।